Гюнтер Кунерт
Как ще се срещнем отново в гората

Превод от немски: Венцеслав Константинов, —

chitanka.info

Младежът от черните задни дворове,

Тикащ количката с въглища —

Той те познаваше.

А момичето с грубите длани,

Което в ранния час

Ми подаваше хляба през щанда —

Аз кой съм

Беше научило.

Под светлото лятно небе,

Под заслона на дънери, клони

И живи листа

Ще лежат подир вас

Онези,

В чиито очи пак ще се срещнем.

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.